text: Anti-islamister møder igen moddemonstration - denne gang i Vejle
  24 april 2015 kl. 13.40
  Gruppen "Ikke mere Islam" har arrangeret demonstration på mandag - denne gang på Rådhustorvet i Vejle. "Vejle mod Fremmedhad" har lavet en moddemonstration, hvor over 300 allerede har meddelt, de vil deltage.
  Da Horsens tidligere i år havde lignende demonstrationer, deltog 35 i demonstrationen mod islamisering, mens der var cirka 300 deltagere i moddemonstrationen. Det skriver Vejle Amts Folkeblad fredag.
  I Kolding var de kun omkring 20 demonstranter mod islamisering, mens der igen var mellem 200 og 300 moddemonstranter.
  I Haderslev og Esbjerg har der også været lignende demonstrationer - I Haderslev deltog cirka 50 mod islamisering og cirka 300 deltog i moddemonstration, som forløb fredeligt.
  I Vejle er det de politiske ungdomsorganiationer fra Socialdemokraterne, SF og Socialistisk Ungdomsfront, der står bag demonstrationen mod fremmedhad, skriver avisen.
  Politiet forventes at være massivt tilstede på mandag i Vejle. Det var de både i Horsens og Kolding for at sikre, at demonstration og moddemonstration ikke kom at slås. 
  I Kolding var der dog nogen uro og sammenstød
  SIAD demonstrerer på Rådhustorvet i vejle klokken 18, mens moddemonstranterne mødes 17.30 på Banegårdspladsen.
  